‪UN DOCUMENTAR NETFLIX
‪În acest ținut,
‪familia înseamnă totul.
‪Legăturile din interiorul haitei,
‪al grupului
‪și al turmei
‪sunt cele care îi permit ‪fiecărui membru să reușească.
‪Aceste legături nu sunt ‪puse la încercare nicăieri mai intens
‪decât în marele deșert Kalahari.
‪Aici, familiile sunt modelate
‪de mame curajoase…
‪de bătrâni înțelepți…
‪și de perdanți tenace.
‪Cu toții atrași de imensa oază ‪aflată chiar în inima deșertului.
‪Delta Okavango.
‪Adăpostind mai multă faună ‪decât orice altă zonă umedă de pe Pământ…
‪înregistrează printre cele mai extreme ‪schimbări sezoniere de pe planetă.
‪În ciuda haosului ‪și a greutăților anului care vine,
‪se vor împleti destine
‪și se vor crea relații nemaipomenite.
‪Nu doar în sânul familiilor, ‪ci și între acestea.
‪Și chiar cu ținutul în sine.
‪Pentru o leoaică de doi ani,
‪forța familiei este dată de haita sa.
‪Ea și surorile sale ‪controlează acest teritoriu,
‪iar masculul dominant domnește ‪în calitate de rege războinic.
‪Însă, în deltă, ‪schimbările se pot produce brusc
‪și pot distruge ‪existența pașnică a unei familii.
‪Veriga slabă a haitei ei ‪este regele însuși.
‪Toți anii de lupte ‪pentru a-și apăra familia și a teritoriul
‪își spun cuvântul.
‪Slăbiciunea lui pune leoaica în pericol.
‪Și le oferă o ocazie
‪pentru doi masculi tineri și ambițioși.
‪Bătrânul războinic ‪își marchează teritoriul.
‪Însă este fragil.
‪Și depășit numeric.
‪Fiecare an în Okavango ‪este o experiență nouă și periculoasă,
‪dar, pentru leoaică,
‪acest an va fi cel mai incert ‪cu care s-a confruntat vreodată.
‪Fiecare familie înfruntă ‪provocările deltei
‪în felul său.
‪O haită puternică ‪de 24 de câini sălbatici africani.
‪Puterea lor, o mărturie ‪pentru marea lor conducătoare,
‪femela dominantă.
‪Aceasta i-a învățat ‪să gândească și să vâneze la unison.
‪Și să asigure hrană pentru toți.
‪Dar femela dominantă este gestantă.
‪Echipa sa își va pierde conducătoarea
‪tocmai când delta ‪se confruntă cu cele mai mari tulburări.
‪Este luna mai.
‪Și deșertul Kalahari se confruntă cu cea ‪mai gravă secetă din ultimele decenii.
‪Mii de animale ‪fug din regiunile exterioare aride
‪călătorind săptămâni întregi.
‪Toate sunt atrase aici de un singur lucru.
‪Apa.
‪Apa de ploaie ‪care a căzut în urmă cu patru luni
‪în zonele înalte din nordul Angolei
‪și-a croit în sfârșit drum în jos,
‪prin Kalahari, ‪până în depresiunile deltei.
‪Peste nouă trilioane de litri de apă dulce
‪inundă vastul deșert…
‪creând
‪cea mai mare oază de pe planetă.
‪În urma inundațiilor vin turmele mari…
‪alăturându-se acelora care trăiesc aici ‪pe tot parcursul anului.
‪Fiecare are un rol
‪în modelarea ‪și întreținerea acestui ținut.
‪Până și o femelă elefant de șase luni
‪aflată la prima sa vizită.
‪N-a mai văzut niciodată atâta apă…
‪și hrană.
‪Cu nesfârșite văi inundabile ‪prin care își croiesc drum mâncând,
‪elefanții devin ‪grădinarii naturali ai deltei…
‪smulgând din rădăcini ‪mult mai mult decât pot mânca.
‪Însă toaletarea excesivă ‪poate înfunda căile navigabile,
‪oprind răspândirea apelor.
‪Ceea ce grădinarii au blocat,
‪familiile de hipopotami desfundă.
‪Nefiind înotători, aceștia merg ‪în vârful degetelor pe fundul apei.
‪Și în urma lor lasă autostrăzi ‪pe măsura lor…
‪care leagă râurile de bazine ‪și bazinele de văi inundabile…
‪permițând apei să curgă în continuare
‪și să întrețină creșterea dinamică ‪a întregii delte.
‪Însă inundațiile nu sunt ‪o veste bună pentru toți.
‪Pentru leoaică,
‪înseamnă pierderea ‪unor terenuri de vânătoare.
‪Iar bătrânul rege războinic ‪este de negăsit.
‪Fie că a fugit ori a fost ucis,
‪tinerii invadatori i-au uzurpat tronul.
‪Numai leoaicele aflate la vârsta ‪reproducerii mai au voie să rămână.
‪Și ea nu se numără printre ele.
‪Pentru acești masculi tineri, ‪este doar o gură de hrănit în plus,
‪cu o contribuție nesemnificativă.
‪Izgonită și singură,
‪va avea nevoie de toate abilitățile ‪doar pentru a supraviețui.
‪Femela dominantă a stat acasă ‪săptămâni întregi.
‪Cum să-i părăsească ‪pe micuții zdrențăroși?
‪La patru săptămâni, puii ei ‪se aventurează afară pentru prima oară.
‪Toți 14.
‪Neputând să vâneze singură, ‪trebuie să se bazeze pe haita sa
‪pentru a-i aduce carnea ‪de care are nevoie pentru lactație.
‪Dar activitățile sale casnice ‪sunt necontenite.
‪Scoate din bârlog
‪căpușe și purici adunați ‪de-a lungul a trei săptămâni…
‪care ajung înapoi de unde au plecat.
‪Haita patrulează…
‪fără conducătoarea sa.
‪Iar inundațiile îi încetinesc.
‪Antilopele de apă.
‪Una singură ar hrăni întreaga haită.
‪Cu copitele întinse ‪și picioarele puternice,
‪ele pot străbate inundațiile ‪cu lejeritate.
‪Fără îndrumarea femelei dominante,
‪haita le urmează în ape mai adânci.
‪Este zadarnic.
‪Iar apoi…
‪o impala singuratică.
‪Nu are copitele în formă de palete ‪și picioarele lungi ale antilopei de apă.
‪Termină treaba rapid, ‪pentru a evita o ciocnire cu concurenții.
‪Haita îi îndepărtează deseori ‪pe cei slabi sau răniți dintr-un grup,
‪prada mai ușoară,
‪cu avantajul suplimentar ‪de a reduce bolile la nivelul turmei.
‪Vânătorii aduc hrana ‪în cel mai sigur mod cu putință.
‪În stomac.
‪Până când puii pot să vâneze singuri,
‪ei mănâncă primii.
‪Generozitatea este ‪un principiu de bază al haitei lor.
‪Deși nu este ușor ‪să înveți să împarți cu ceilalți.
‪Să te retragi în bârlog ‪cu prima ta bucată de carne
‪este cât se poate de plăcut.
‪Când nivelul apei este cel mai ridicat,
‪Okavango devine un adevărat paradis.
‪Fauna acvatică ‪din râurile și mlaștinile dimprejur
‪se răspândește în pajiști ‪pentru a depune icre.
‪Ramurile și copacii doborâți de elefanți
‪creează pepiniere protejate ‪pentru peștii tineri.
‪La apogeul inundațiilor,
‪delta se umflă de două ori ‪față de dimensiunea inițială
‪și orice loc înalt și uscat ‪este la mare căutare.
‪Smochinii de apă oferă adăpostul perfect
‪pentru o varietate uluitoare de păsări ‪care se hrănesc cu pește.
‪Pentru aceste familii, nu contează ‪atât locul în care construiesc,
‪cât ceea ce construiesc.
‪Doar cele mai bune ‪materiale de construcții sunt acceptate.
‪Dacă nu găsești exact materialul ‪pe care îl cauți…
‪fură-l de la vecinul tău!
‪Ți-l poate fura înapoi oricând.
‪În sfârșit,
‪un cuib pregătit să primească ‪cele mai de preț comori.
‪Întoarse cu grijă…
‪și ferite de soarele dojenitor.
‪Coajă de ou? Cochilie de melc?
‪Este tată pentru prima oară.
‪Toți se grăbesc să-și crească puii
‪înainte ca apele din inundații ‪să se retragă…
‪iar cuiburile să-și piardă ‪protecția oferită de insulă.
‪Leoaicei i-a fost greu să prindă ceva.
‪Pe uscat, un țap de mlaștină ‪sau o antilopă de apă ar fi un pariu bun.
‪Dar nu și în condiții de inundații, ‪de una singură.
‪Și are concurență.
‪A venit momentul să-și alunge rivalii.
‪Este vorba de pură intimidare. ‪Nu va mânca hoitul.
‪Haita ar face bine ‪să nu îi mai pună răbdarea la încercare.
‪Până în septembrie, temperaturile cresc,
‪iar nivelul apei începe să scadă,
‪lăsând în urmă bălți mici pline de pește.
‪Momentul este perfect.
‪Adulții trec la treabă…
‪hrănindu-și micii monștri prețioși.
‪Noi bălți se formează în fiecare zi ‪pe măsură ce inundațiile se retrag.
‪Fiecare are propria sa tehnică specială,
‪potrivită pentru ciocul său special.
‪Pelicanii preferă năvodul.
‪Pescarii cenușii…
‪folosesc sistemul de atac în picaj.
‪Berzele cu cioc deschis ‪sunt experte în smulgerea melcilor.
‪Iar egreta neagră, destul de teatrală,
‪își folosește pelerina pentru a imita ‪locurile umbrite unde se ascund peștii.
‪Bravo!
‪Abordări diferite pentru un singur scop.
‪Să dezvolte puterea puilor ‪cât mai rapid cu putință.
‪Puii de pelican sunt cei mai lacomi.
‪Au nevoie de până la 30 de hrăniri pe zi.
‪Adulții neobosiți cunosc cu toții
‪regula de aur ‪a vieții de familie în deltă.
‪Cu cât puii sunt mai puternici, cu atât ‪șansele de supraviețuire sunt mai mari.
‪Pe măsură ce apele inundațiilor se retrag
‪și căldura deșertului se acumulează,
‪terenurile de vânătoare seacă,
‪mutând echilibrul de putere ‪înapoi la prădători.
‪Dar, singură fiind, șansele leoaicei ‪de a ucide sunt încă periculos de scăzute.
‪Este tot mai slabă pe zi ce trece.
‪Pentru a complica lucrurile,
‪mai intră și în călduri.
‪Mirosul ei va ajunge ‪la toți leii din zonă.
‪Inclusiv la cei pe care vrea ‪cu tot dinadinsul să-i evite.
‪Masculii tineri care i-au distrus familia.
‪Dar, odată cu deschiderea ‪terenurilor de vânătoare,
‪un alt mascul, și mai mare, ‪este atras în zonă.
‪Coama lui de culoare închisă ‪și răgetul grav
‪sunt semne că este în floarea vârstei.
‪Este riscant.
‪Dar, dacă își unesc forțele,
‪el i-ar putea oferi protecție ‪și ajutor la vânătoare.
‪Noua ei alianță este de scurtă durată.
‪Străinul își continuă drumul ‪după doar câteva zile.
‪Din nou singură,
‪dar de data aceasta gestantă.
‪Nu va mai vâna doar pentru ea însăși.
‪Fiecare familie din deltă
‪este strâns legată ‪de ritmurile anotimpurilor în schimbare.
‪Nivelul apei scade,
‪apare noroiul.
‪Distractiv pentru un pui…
‪dar semn că turma ar trebui ‪să-și continue drumul.
‪Odată cu instalarea sezonului secetos,
‪turmele trebuie să profite la maximum ‪de orice pășune rămasă.
‪Învață privindu-i pe ceilalți.
‪Dar mai trebuie ‪să-și perfecționeze unele lucruri.
‪Cum ar fi să aibă grijă ‪să nu rămână în urmă.
‪Este dusă într-un loc special.
‪Un loc plin cu palmieri Washingtonia.
‪Le merge bine acolo unde a rămas sare ‪în urma inundațiilor evaporate.
‪Iar fructele din vârf
‪sunt adorate de elefanți.
‪Recoltarea unor bunătăți ‪aflate atât de sus
‪este un truc pe care doar un mascul ‪de patru tone îl poate realiza.
‪În urma fiecărei scuturări ‪cad sute de fructe deodată.
‪Doboară suficiente pentru toată lumea.
‪Această masă prețioasă
‪nu este doar pentru această familie ‪sau doar pentru astăzi.
‪Elefanții sunt principalii distribuitori
‪ai semințelor de palmier Washingtonia.
‪Strămoșii puiului ‪au lăsat aici aceste fructe.
‪Și acum el va face același lucru ‪pentru urmași.
‪Turma va purta semințele mulți kilometri.
‪Oriunde le vor lăsa prin bălegarul lor, ‪ele pot prinde rădăcini.
‪Încă o contribuție vitală ‪a turmei la deltă.
‪Va fi ultima lor masă decentă.
‪De acum înainte, lipsa tot mai mare
‪de hrană și apă ‪le va determina fiecare mișcare.
‪Câinii sălbatici africani ‪au trecut cu bine de inundații,
‪însă nu tocmai intacți.
‪Un membru al echipei a fost deja ucis,
‪și acum cei mai buni vânători au părăsit-o ‪pe femela dominantă și pe puii săi.
‪Prea multe guri noi de hrănit
‪și hrană insuficientă.
‪Este timpul ca începătorii ‪să iasă din bârlog
‪și să caute hrană.
‪Prima mare aventură a puilor.
‪Prima lor patrulă alături de adulți.
‪Cu toate acestea, ‪mai mult încurcă decât ajută.
‪Picioarele lor mici îi vor purta ‪până la 15 km pe zi.
‪Femela dominantă trebuie să-și transforme ‪echipa într-o mașină de vânătoare…
‪și să-și învețe puii să vâneze în haită.
‪Retragerea apelor din inundații
‪a creat condiții perfecte ‪pentru izbucnirea unei invazii.
‪Lăcustele.
‪Căldura acumulată ‪declanșează o ecloziune în masă.
‪Zece milioane de guri lacome ‪devorează vegetația tot mai uscată.
‪Vechile movile de termite ‪par a fi singurele lucruri impermeabile
‪în fața forțelor uriașe ‪prezente acum în deltă.
‪Este luna octombrie.
‪În două luni scurte,
‪seceta a transformat un paradis înverzit
‪într-un ținut sterp.
‪Toate turmele caută apă
‪oriunde o pot găsi.
‪Sunt o pradă ușoară ‪pentru cei doi masculi tineri…
‪care devin mai mari ‪și mai puternici pe zi ce trece.
‪Ei observă fiecare mișcare a bivolilor.
‪Urmărind aceleași turme,
‪leoaica trebuie ‪să stea la o distanță sigură de masculi.
‪În starea sa delicată, ‪are nevoie disperată de hrană.
‪Dar să înfrunte o pradă ‪de mărimea unui bivol
‪de una singură este aproape imposibil.
‪În cel mai bun caz, ‪se alege cu resturi lăsate de masculi,
‪adunând minimul necesar ‪pentru a rămâne în viață.
‪Toate turmele și prădătorii lor ‪sunt atrași de secetă,
‪adunându-se în inima deltei,
‪unde au mai rămas ultimele surse de apă.
‪Puiul de elefant și turma sa
‪trebuie să călătorească tot mai departe ‪în fiecare zi.
‪Deși au vederea slabă, ‪cu auzul și mirosul foarte ascuțite,
‪elefanții simt pericolul ‪de la kilometri distanță.
‪Crocodilii de Nil.
‪Unii au până la șase metri lungime ‪și cântăresc trei sferturi de tonă.
‪Dar majoritatea sunt destul de mici, ‪având doar aproximativ un metru.
‪Elefanții mai bătrâni ‪îi arată puiului cum să ajungă la apă
‪navigând pe acest curs ciudat ‪cu obstacole.
‪În sfârșit.
‪Și, dacă nu stăpânești încă arta trompei,
‪o soluție bună este ‪să bei folosindu-ți gura.
‪Puiul de elefant învață…
‪pe calea cea grea.
‪Acest ochi de apă este salvarea turmei.
‪Elefanții îl folosesc ‪și pentru a-și proteja pielea de soare.
‪Noroiul le răcorește trupurile încinse ‪pe măsură ce se evaporă.
‪Și praful se așază ‪în crăpăturile și fisurile pielii lor,
‪acționând ca protecție solară.
‪Un astfel de loc este la mare căutare.
‪Dar turma nu este încă pregătită ‪să-și părăsească baia de nămol.
‪Aceste vremuri dificile îi învață ‪pe puii în creștere multe lucruri.
‪Hărțuirea unui vultur bine hrănit ‪trebuie să fie o lecție bună la…
‪ceva.
‪O hienă singuratică…
‪constituie o lecție mai serioasă.
‪Testarea nivelului de stres ‪ajută la pregătirea lor
‪pentru viitoare confruntări
‪cu concurenții.
‪Însă mai au de învățat ‪cea mai importantă lecție.
‪Arta…
‪vânătorii.
‪Acum că femela dominantă conduce din nou…
‪ea îndrumă echipa ‪să-și dirijeze prada spre noroiul gros,
‪pentru a o încetini.
‪Instructajul ei dă roade.
‪Ei învață pe cine să țintească…
‪și la cine să renunțe.
‪Haita devine tot mai înțeleaptă ‪și mai unită pe zi ce trece.
‪Până la sfârșitul lui octombrie, ‪temperaturile au urcat până la 45° C.
‪Nu a căzut niciun strop de ploaie.
‪În ultimii ani, anotimpurile secetoase ‪de aici au fost tot mai lungi,
‪iar căldura, tot mai puternică.
‪Anul acesta devine rapid seceta secolului.
‪Fiecare zi devine un joc de noroc
‪pentru a găsi suficientă apă ‪și a menține întreaga turmă în viață.
‪Puiul și mama sa ‪au cea mai mare nevoie de ea.
‪E prizonieră în aceste ținuturi
‪care în urmă cu doar câteva luni ‪îi ofereau atât de multe!
‪Supraviețuirea sa depinde în întregime
‪de bătrâna și înțeleapta conducătoare.
‪Ocrotitoarea turmei.
‪Ea călătorește pe aceste cărări
‪de când era doar un pui, la rândul său.
‪Creierul său, infuzat cu amintiri,
‪păstrează o hartă internă străveche
‪cu locurile unde ar putea fi găsite ‪ultimele ochiuri de apă.
‪Familia nu înseamnă doar turma.
‪Familia înseamnă și amintirile,
‪iar acest lucru face diferența
‪dintre viață și moarte.
‪Vechile cunoștințe ale familiei îi conduc ‪la unul din ultimele ochiuri de apă rămase
‪în întreaga deltă.
‪Fiecare picătură tulbure este salvatoare.
‪Dar micuțul pui nu poate să ajungă la apă.
‪Așa că intră cu totul în ea.
‪Să iasă nu mai este la fel de simplu.
‪Pentru un pui stângaci, o familie ‪iubitoare este cel mai puternic aliat.
‪Nu este timp de pierdut.
‪Au nevoie de mai multă apă
‪și vor urmări ‪frontul de furtună pentru a o găsi.
‪În cele din urmă, ‪încep să se formeze norii.
‪Celule uriașe de furtună.
‪Elefanții pot să simtă frecvențele joase ‪ale tunetelor îndepărtate
‪și să detecteze furtunile ‪de la o distanță de până la 200 km.
‪Dar, într-o regiune care a stat șapte luni ‪aproape fără niciun strop de ploaie,
‪iarba fragedă și uscată ‪este o bombă cu ceas.
‪Adulții din turmă au mai văzut incendii.
‪Anual ard până la 4.000 ‪de kilometri pătrați de deltă.
‪Ei știu să rămână laolaltă în încercarea ‪de a face slalom printre flăcări.
‪Incendiile sunt devastatoare…
‪dar nu mistuie totul.
‪Animalele care pasc au subțiat cantitatea ‪de combustibil disponibilă pentru ardere.
‪Iar zonele pârjolite ‪vor crea noi căi de acces
‪pentru inundațiile de anul viitor.
‪Delta a găsit mereu o cale ‪de a se vindeca,
‪fiindcă locuitorii săi ‪nu încetează niciodată să își joace rolul.
‪În cele din urmă, cerul cedează.
‪Cea mai mare secetă din istoria recentă
‪este în sfârșit întreruptă.
‪În următoarele cinci luni,
‪aici va cădea o jumătate de metru ‪de ape pluviale.
‪Orice teren pârjolit de incendiu
‪va fi readus la viață.
‪Turmele sunt eliberate ‪din ochiurile lor de apă.
‪Și prădătorii se dispersează.
‪Menținând animalele care pasc în mișcare,
‪oferind noilor șiroaie o șansă
‪și împiedicând orice zonă să se epuizeze.
‪Echilibrul…
‪este menținut.
‪Și odată cu sosirea ploilor…
‪apar patru pui noi.
‪Toată această verdeață ‪a provocat o explozie demografică.
‪Își mută puii o dată la câteva zile…
‪pentru ca mirosul lor ‪să nu atragă inamicii.
‪Însă ultima mutare ‪nu a trecut neobservată.
‪Tinerii masculi le-au luat urma.
‪Nu vor tolera prezența puilor ‪unui alt mascul.
‪Este pe jumătate cât ei ‪și depășită numeric.
‪Sunt prinși în capcană.
‪Instinctul îi spune ‪să-și ducă puișorii la loc sigur.
‪Dar puii habar n-au cu cine se confruntă.
‪A pierdut urma unui pui.
‪Ea va lupta până la moarte ‪pentru familia ei…
‪dar masculii nu vor risca ‪să se mai rănească.
‪Datorită curajului mamei lor, ‪trei dintre pui au supraviețuit.
‪Nu se poate odihni mult timp.
‪O au doar pe ea.
‪Pentru câinii sălbatici africani, ‪viața este din nou frumoasă.
‪Mama lor a făcut față
‪celei mai mari provocări ‪cu care s-a confruntat vreodată.
‪Să conducă o haită redusă la jumătate
‪prin pericolele secetei
‪și să transforme ‪un grup nefericit de începători
‪într-o echipă muncitoare și de succes.
‪Revenirea lor este totală.
‪Puiul curajos a marcat ‪primul său an în deltă…
‪și ea a contribuit la întreținerea lui
‪cu fiecare stuf ‪pe care l-a călcat în picioare,
‪cu fiecare sămânță de palmier ‪pe care a lăsat-o în urmă.
‪Dacă poate supraviețui ‪încă 30 sau 40 de ani
‪de extreme din ce în ce mai severe,
‪incendii, inundații și foamete…
‪va deveni în sfârșit ‪o ocrotitoare a turmei
‪și va transmite tot ce a învățat
‪generației următoare.
‪Având acum patru luni,
‪puii de leoaică devin tot mai puternici
‪și mai capabili pe zi ce trece.
‪Fără niciun ajutor, ‪i-a hrănit pe toți în mod corespunzător.
‪Jocurile lor înseamnă practică ‪pentru viața reală.
‪Îi învață să prindă prada ca mama lor.
‪Odată a pierdut ce avea mai drag pe lume.
‪Dar acum are o mică haită ‪pe care o poate numi a ei.
‪Puii săi vor învăța în curând ‪importanța vitală a familiei.
‪Doar una dintr-o multitudine de familii ‪a căror prezență le susține ținutul.
‪Aceste animale vor continua să se adapteze
‪cât vor putea de bine…
‪la amenințările tot mai mari ‪cu care se confruntă.
‪Clima globală se schimbă…
‪devine din ce în ce mai ostilă, ‪mai extremă.
‪Cea mai puternică armă în lupta ‪pentru supraviețuire sunt semenii lor.
‪Căci soarta lor este legată ‪de această mare sălbăticie.
‪Superba,
‪mereu schimbătoarea
‪deltă Okavango.
‪Subtitrarea: Daniela Vereș